Държавен вестник, бр. 96, 2011 г., стр. 51

БРОЙ  96	
Д Ъ Р Ж А В Е Н  В Е С Т Н И К 	
СТР.  51  
7. при тежко пострадал транспортирането 
се ръководи от медицинско лице, а ако няма 
такова в екипа – от лице, определено от ръ-
ководителя на място; 
8. ръководителят на място поддържа посто-
янна връзка с ръководещия транспортирането.
Чл. 37. При спасяване на хора от високи 
сгради и съоръжения (сгради с височина над 
5 м, куполи на сгради, комини, мостове, язо-
вирни стени, силози, високи дървета, кранови 
съоръжения, осветителни електростълбове, 
електропроводи и др.) се спазват следните 
правила:
1. използват се специална техника и съ-
оръжения (автовишки, подемници, стълби 
и др.), алпийски техники или комбинирано 
при операции по спасяване на хора от високи 
сгради и съоръжения; 
2. служителите, работещи на височина, 
задължително се осигуряват;
3. операторът, който управлява техниката 
или съоръженията, поддържа постоянна връзка 
с работещите служители;
4. ръководителят на място осигурява 
прекъсването на електрозахранването преди 
започване на работата по съоръжения, на 
които има електрозахранване, или в близост 
до електропроводи. 
Чл. 38. За извършване на спасителни ра-
боти при лифтови аварии се спазва следното:
1. при получаване на сигнал за помощ след 
лифтови аварии според обстановката могат да 
се изпратят няколко екипа:
а) алпийски екип за евакуиране на хората 
от кабините или седалките;
б) екипи за придружаване на свалените 
пътници по терена до съответните пунктове за 
извозване и за осигуряване на специализиран 
транспорт на труднодостъпни места;
2. след пристигането ръководителят на 
екипа е длъжен да:
а) се запознае с аварийния план на съоръ-
жението и да действа в съответствие с него;
б) събере подробна информация за момент-
ната натовареност на линията, максималното 
време за нейното освобождаване, наличния 
брой спасители от други организации, както 
и за метеорологичната обстановка в момента 
и краткосрочната прогноза;
в) поддържа постоянна връзка с оператив-
ния център и с ръководителя на съоръжението 
по време на операцията;
3. за придвижване по въжената линия се 
използват само стандартни приспособления;
4. извеждането от кабините или седалките 
се извършва само от спасители, обучени за 
спасяване с алпийски техники;
5. приключването на операцията се съгла-
сува с ръководителя на съоръжението.
Чл. 39. При извършване на спасителни 
работи в шахти, кладенци и други подземни 
съоръжения се спазва следното:
1. извършва се замерване за наличие на 
отровни газове преди спускане;
2. осигурява се на работещия служител 
газанализатор независимо от извършените 
замервания;
3. осигурява се постоянна връзка с рабо-
тещия служител;
4. осигурява се основно и резервно освет-
ление;
5. при необходимост от дихателен апарат 
се спазват изискванията за защита на диха-
телните органи;
6. при необходимост се използва осигури-
телно въже.
Раздел IV
Издирване и спасяване на пострадали вслед-
ствие на авиационни произшествия.
Чл. 40. Участието на спасителни екипи от 
ГДПБЗН в операции по издирване и спасяване 
на пострадали при авиационни произшествия 
извън 5-километровата зона на летищата се 
регламентира със Закона за гражданското 
въздухоплаване и Наредба № 12 от 2005 г. за 
условията, реда и изискванията към систе-
мата за търсене и спасяване при авиационно 
произшествие (ДВ, бр. 5 от 2006 г.).
Чл. 41. Служителите от ГДПБЗН участват 
в дейностите по издирване и спасяване съ-
гласно стандартни оперативни процедури или 
съгласно план за провеждане на операция по 
търсене и спасяване при тежко авиационно 
произшествие.
Чл. 42. По време на операцията по из-
дирване и спасяване командирите на екипи 
координират действията си с ръководителя 
на място/координатора на място съгласно 
Наредба № 12 от 2005 г. за условията, реда 
и изискванията към системата за търсене и 
спасяване при авиационно произшествие.
Раздел V
Участие в издирване на веществени доказа-
телства съвместно с разследващите органи 
Чл. 43. (1) Служителите от ГДПБЗН участ-
ват в издирването на веществени доказателства 
след писмено искане до началника на Областно 
управление „Пожарна безопасност и защита 
на населението“/Столично управление „По-
жарна безопасност и защита на населението“.
(2) За провеждането на операцията се из-
готвя план от ръководителя на екипа, който се 
съгласува със службите, поискали съдействие.
(3) Операцията се провежда при спазване 
на плана и в присъствието на длъжностни-
те лица от съответните служби. Промени в 
плана се извършват само от присъстващите 
длъжностни лица, удостоверени с подпис.
Чл. 44. Операции за издирване на вещест-
вени доказателства се провеждат в светлата 
част на денонощието и по изключение при